cyanic-selkie/wikianc huggingface dataset:
Taraxacum anglicum
Den Taraxacum anglicum (=Syn.: Taraxacum angliciforme) ass eng Planzenaart aus der Gattung Taraxacum (Pissblummen), aus der Famill vun den Asteraceae.
D'Verbreedungsgebitt vun der Aart läit a Groussbritannien (England), an Holland, an der Belsch, zu Lëtzebuerg, a Frankräich an an Däitschland.
Se gouf 1920 vum schweedesche Biolog Hugo Dahlstedt beschriwwen.
Zetting
Zetting ass eng franséisch Gemeng am Museldepartement an der Regioun Grand Est.
NGC 1376
Den NGC 1376 ass eng Spiralgalaxis am Stärebild Eridanus.
You, Me and Dupree
You, Me and Dupree ass en US-amerikanesche Film vum Joe an Anthony Russo aus dem Joer 2006.
NGC 1376
Se läit ongeféier 184 Millioune Lichtjoer vun der Mëllechstrooss ewech an huet en Duerchmiesser vu ronn 115.000 Lj. Am selwecheten Deel vum Himmel stinn d'Galaxien NGC 1355, NGC 1358 an NGC 1397.
Uranius Patera
Den Uranius Patera ass e Vulkan an der Tharsis-Regioun um Planéit Mars. Säi Krater huet e flaache Buedem an ass bal kreesronn. Et gëtt ugeholl, datt d'Plateauen ëm de Bierg, Auswërf vun den Tharsis Montes sinn.
Den Duerchmiesser ass ongeféier 114 km grouss.
Vigdís Finnbogadóttir
D'Vigdís Finnbogadóttir [], gebuer de 15. Abrëll 1930 zu Reykjavík, war vun 1980 bis 1996 Presidentin vun Island, an éischt Fra weltwäit, déi an d'Amt vun enger Staatscheffin gewielt gouf.
Si huet als Franséischenseignante (ë. a. op der Tëlee) an als Reesguide geschafft, a sech an der islännescher Theaterszeen engagéiert. Vun 1976 bis 1980 war se Member vum Kulturconseil vun den nordesche Länner.
1980 huet si d'Wale fir déi islännesch Staatspresidentschaft géint dräi aner Kandidate mat 33,8 % vun de Stëmme gewonnen. 1984 an 1992 gouf si (ouni Géigekandidaten) erëmgewielt. 1988 huet si géint ee Géigekandidat mat 94 % vun de Stëmme gewonnen. 1996 huet si net méi kandidéiert.
Rémilly
Toponyme:
Patronyme:
Adam Smith
Den Adam Smith, gedeeft de zu Kirkcaldy, an der Grofschaft Fife a Schottland, a gestuerwen de 17. Juli 1790 zu Edinburgh, war e schottesche Moralphilosoph, Opklärer a gëllt als de Grënner vun der klassescher Nationalekonomie.
Säin éischt grousst Wierk war The Theory of Moral Sentiments (1759), iwwer d'Relatioun vum Mënsch zu der Gesellschaft. 1774 huet hien ugefaangen, säi bedeitendst Wierk, Inquiry into the nature and causes of the wealth of nations'', ze schreiwen, dat 1776 erauskoum an hat gläich e grousse Succès.
Et geet dodran ëm d'Auswierkunge vum Eegenintressi op d'Gesellschaft. De Mënsch tendéiert dozou, Handel an Tausch ze bedreiwen, a géif gär seng Liewenssituatioun verbesseren. Räichtum géif duerch mëschlech Aarbecht entstoen. De Smith beschreift dodran d'Wichtegkeet vum Deele vun der Aarbecht an der Spezialiséierung fir de Wuelstand. D'Wierk befaast sech och mat der Roll vum fräie Maart, de Froe vun der Verdeelung, dem Aussenhandel an der Roll vum Staat. Och de Begrëff "Onsiichtbar Hand" d.h. d'Auswierkung vun der Zomm vun den individuelle Bestriewungen zu engem (net bewosst gewollten) gesamtstaatlechen ekonomeschen Handelen, an och d'Regulatioun vum Maartpräis duerch d'Offer an d'Demande gëtt vum Smith beschriwwen. Hien explizéiert, datt eng fräi Konkurrenz besser ass wéi Monopoler a Karteller, well déi leschtgenannt schiedlech Auswierkungen op Präis, Produktivitéit an ekonomesch Entwécklung hätten.
Léon Metzler
Et gëtt verschidde Persounen déi Léon Metzler heeschen:
Noreuil
Noreuil ass eng franséisch Gemeng am Departement Pas-de-Calais an der Regioun Hauts-de-France.
Cœurs joyeux
Coeurs joyeux ass e franséisch-däitsche Film vum Max de Vaucorbeil an Hanns Schwarz aus dem Joer 1931.
Ëm wat geet et am Film?
De jonke Charles gëtt verdächtegt an enger Bijouterie gestuel ze hunn. Seng Frëndin Lucette kann awer beweisen dat hien onschëlleg ass…
Parois
Parois ass eng franséisch Uertschaft an der Meuse an der Regioun Grand Est.
Bis zu der Fusioun mat Clermont am Joer 1973 war Parois eng eegestänneg Gemeng.
Villa Elisabeth
Villa Elisabeth war e Gebai am Gronn an der Stad Lëtzebuerg. D'Villa louch am Berlinerwee, an der Kéier ënner der rue Mathias Hardt, an der Pufferzon vum UNESCO-Weltierwen Festung Stad Lëtzebuerg.
Historesches
Op Grond vum Zweeten Traité vu London (1867) gouf déi preisesch Garnisoun aus der Festung Lëtzebuerg ofgezunn an d'Festung war duerno net méi am Gebrauch. Doropshin hat sech am fréiere Polvermagaséng vum Fort Elisabeth fir d'éischt, vun 1868 bis 1871, eng Gierwerei an duerno d'Pechfabrick Philippe Kontz niddergelooss.
Wéi d'Festung du bis geschleeft war, war e Café-Restaurant a méi spéit den Hotel-Restaurant „Villa Elisabeth“ am fréiere Magaséng. Uganks vum 20. Joerhonnert goufen et an der Villa eng Rei hell a geraimeg Zëmmeren a ronderëm Terrassen, Gäert a Parkanlagen. Zum Service vum Hotel huet eng Keelebunn gehéiert an d'Cliente goufen op d'Gare gefouert. 1912 gouf den Hotel vergréissert.
1924 huet sech déi nei gegrënnt Fabrick vu cheemesche Produkter Geisha an der Villa Elisabeth etabléiert ier et dunn 1932 de Garage Kontz a méi spéit de Garage Albert Schieren war.
Westleche Gorilla
De Westleche Gorilla (Gorilla gorilla) ass eng vun den zwou Aarte vu Gorillaen aus der Primatefamill vun de Mënschenafen (Hominidae).En ass méi verbreet an e bësse méi kleng wéi déi aner Gorillaenaart, den Ëstleche Gorilla. Et gëtt zwou Ënner-Aarte vum Westleche Gorilla: de Westleche Flaachlandgorilla (Gorilla gorilla gorilla) uan de Cross-River-Gorilla (Gorilla gorilla diehli), deen no um Ausstierwen ass.
Villa Elisabeth
Historesches
Bis 2013 war d'Division de l'inspection sanitaire vum Gesondheetsministère an der Villa Elisabeth ënnerbruecht. 2018 hunn Ofrappaarbechten ugefaangen, op där Plaz gëtt e gréissere Wunnkomplex gebaut. ,
Westleche Gorilla
D'Westlech Gorillae liewen am Weste vun Zentralafrika an der Géigend vum Golf vu Guinea. D'Cross-River-Gorillae liewe just an der Grenzregioun vun Nigeria a Kamerun, eng 300 Kilometer nordwestlech vun de Westleche Flaachlandgorillaen. Dës sinn am südleche Kamerun an am Weste vun der Zentralafrikanescher Republik iwwer Equatorialguinea, Gabun an d'Republik Kongo doheem.
Mat enger Gesamtpopulatioun vu ronn 100.000 Déieren ass de Westleche Gorilla déi bei wäitem méi heefeg vun den zwou Gorillaaarten. Déi meescht dovu si Westlech Flaachlandgorillaen; vum Cross-River-Gorilla ginn et just nach e puer honnert Déieren. E gëtt dann och vun der IUCN als critically endangered aklasséiert.
Rosetta (Sond)
Den 30. September 2016 war et sou wäit, an d'Rosetta ass kontroléiert op de Koméit 67P/Tschurjumow-Gerassimenko erofstierze gelooss ginn. Bis fënnef Sekonne virum Opschlag huet si nach Fotoe vun der Koméitenuewerfläch op d'Äerd geschéckt.
D'Rosetta, déi vun EADS Astrium vu Friedrichshafen gebaut gouf, war deen éischte Koméitenorbiter. Beim Fluch dohin hat d'Rosetta an de Joren 2008 respektiv 2010 d'Asteroiden (2867) Šteins an (21) Lutetia passéiert an erfuerscht.
Missioun
U Bord vun der Rosetta ass den 100 kg schwéiere Lander Philae. Dee soll um Koméit opsetzen an Experimenter maachen, déi Réckschlëss op d'Beschafenheet vum Koméit zouloossen. D'Donnéeë ginn op d'Rosettasond gesent, déi de Koméit weider ëmkreest, a gi vun do op d'Äerd geschéckt. Well d'Beschafenheet vum Koméit virum Opsetze vun der Sond net bekannt ass, kartographéiert an analyséiert d'Rosetta ufanks d'Uewerfläch, ier sech de Philae vun der Sond lassléist. Sou hofft een, eng gëeegent Landeplaz ze fannen, och wann am Virfeld iwwer hir noutwendeg Beschafenheet keng sécher Erfarunge virleien.
Ufanks war de Start vun der Rosetta schonn den 13. Januar 2003 geplangt an als Zil war de Koméit 46P/Wirtanen virgesinn. Wéinst Schwieregkeete mam Ariane-5-Rakéiteprogramm gouf de Start ëm e Joer verréckelt.
Och den nächste Starttermin de 26. Februar 2004 konnt wéinst schlechtem Wieder net plangméisseg agehale ginn an huet missen 20 Minutte virum Start ofgebrach ginn. De Start gouf dunn ëm en Dag verréckelt. De 27. Februar 2004 gouf dunn de Start wéinst engem Defekt um Hëtztschutz op Ufank Mäerz versat. Mat fënnef Deeg Verspéidung ass d'Rosetta schliisslech den 2. Mäerz 2004 vum Weltraumzentrum Kourou an der franséischer Guyane gestart. D'Drorakéit vum Typ Ariane 5 G+ ass um 08:17 Auer MEZ mat der dräi Tonne schwéierer Sond u Bord gestart.
Den Numm Rosetta bezitt sech op de Stee vu Rosetta, mat deem senger Hëllef d'Egyptesch Hieroglyphen entziffert konnte ginn. Op déi selwecht Aart a Weis soll d'Rosetta dozou hëllefen, d'Geheechnes ze lëften, wéi d'Sonnesystem wärend senger Genesis beschafe war. Den Numm vum Lander Philae bezitt sech op eng Insel am Nil, op där en Obelisk fonnt gouf, dee bei der Entzifferung vum Stee vu Rosetta gehollef hat. U Bord ass e Prototyp vum sougenannte Rosetta Disk, enger ongeféier fënnef Zentimeter grousser Scheif aus engem Néckelalliage, op där ongeféier 15.000 Säiten Text mat Informatioune fir iwwer 2.500 Sproochen a mikroskopescher Gréisst agebrannt sinn.
Asteroiden-Fly-bys
D'Sond Rosetta kënnt op hirem Kurs duerch d'Asteroidenceinture no bei zwéin Asteroiden Šteins an Lutetia. Déi definitiv Entscheedung iwwer dee Kurs war nom Start vum 11. Mäerz 2004 gefall, well eréischt do eng Ofschätzung vum Dreifstoffverbrauch fir d'Swing-bys méiglech war.
Fly-by beim Šteins-
De 5. September 2008 war d'Rosetta wärend dem éischte Passage vun der Asteroidenceinture laanscht de 4,6 Kilometer groussen (2867) Šteins op enger Distanz vun 800 km geflunn. Den Asteroid konnt duerch eng optesch Navigatiounsmethod déi vun der d'ESA fir d'éischt agesat gouf, op engem exakt geplangten Ofstand passéiert ginn. Dofir goufen déi béid Navigatiounskameraen an déi wëssenschaftlech Kamera OSIRIS gebraucht, fir reegelméisseg Biller vum Asteroid ze maachen. Wat d'Sond méi no un de Šteins koum, ëmsou méi genee konnt deem seng Bunn relativ zu der Sond bestëmmt ginn. Wärend d'Sond Giotto am Joer 1986 einfach op den Zilobjet geriicht konnt ginn, fir méiglechst no laanscht ze fléien, hätt bei der Genauegkeet vun der Navigatioun wärend dem Šteins-Fly-by d'Gefor bestanen, mat him ze kollidéieren.
De Vitessënnerscheed tëscht béiden Objete war mat 8,6 km/s relativ kleng. Fir de Laanschtfluch, deen éischte vun dëser Aart fir d'ESA, hat d'Sond sou gedréint misse ginn, datt d'Kommunikatiounsantenn fir 90 Minutten net op d'Äerd geriicht war. Déi éischt Telemetriedate vun der Rosetta hunn d'ESA um 22:23 Auer erreecht. Si hunn den Erfolleg vum Manöver bestätegt.
Déi dorophi publizéiert Biller weisen en diamantfërmege Kierper mat vill Impaktkrateren, wat op en héijen Alter vum Šteins hiweist. Wärend dem Laanschtfluch goufen Date mat der optescher Kamera wéi och mam Spektrometer VIRTIS gesammelt. Hir Auswäertung kann dobäi hëllefen, d'Zesummesetzung an d'Genesisgeschicht vum Šteins besser ze verstoen.
Lutetia-Fly-by
Dee ronn 100 km groussen Asteroid (21) Lutetia gouf wärend dem zweete Passage vun der Asteroidenceinture den 10. Juli 2010 op enger Distanz vun 3.162 km mat enger Relativvitess vu 15 km/s passéiert. Wärend dem Laanschtfluch war (21) Lutetia 455 Millioune km vun der Äerd oder 407 Millioune km vun der Sonn ewech. Um 18:10 Auer gouf et eng Liveiwwerdroung vum Manöver am Kontrollzentrum ESOC vun der ESA zu Darmstadt. Éischt Biller vum Laanschtfluch gouf et géint 23 Auer.
Den Asteroid gouf mat der OSIRIS-Kamera wéi och mat dem VIRTIS-Spektrometer ënnersicht. Zwou Stonne virum noosten Ofstand hat d'Kamera mam Fotograféieren ugefaangen. Och nom Passage goufen nach Biller opgeholl. Éischt Auswäertunge vun de Biller an der Nuecht vum 10. op den 11. Juli 2010 haten erginn, datt (21) Lutetia mat risege Krater iwwerséit ass. Op eng zimmlech beweegt Geschicht loossen ënner anerem och zougespëtzt Biergrécker, Äerdrutscher an honnert Meter grouss Fielsen hindeiten.
Nieft der Erfuerschung vu Lutetia hat de Laanschtfluch och dem Test vun den Instrumenter vun der Rosetta gedéngt souwéi den Experimenter vum Lander Philae. Et war déi lescht Testméiglechkeet, ier d'Rosetta nom 8. Juni 2011 an e ronn zweeanhallefjärege „Wanterschlof“ (Deep Space Hibernation) goung. Den 19. Januar 2014 gouf d'Rosetta nees erfollegräich aktivéiert Si gëtt elo fir de Rendez-vous mat hirem eigentlechen Zil, dem Koméit 67P/Tschurjumow-Gerasimenko, virbereet.
Bordinstrumenter
Déi wëssenschaftlech Donneeë ginn op engem Solid-state-Späicher mat 25 GBit Capacitéit gespäichert. Weider zéng Instrumenter sinn u Bord vum Lander.
Erausfuerderungen a Besonnesches vun der Missioun
Mat der d'Rosettamissioun stéisst d'Weltraumfuerschung an e puer Beräicher op Neiland. De Missiounsprofil huet en ettlech besonnesch Eegenschaften.
Energieversuergung
Fir d'Energieversuergung gouf bei dëser Missioun fir d'éischt op Solarzellen, bei enger Missioun déi Säit der Marsëmlafbunn, gesat. Well d'Stralungsintensitéit vum Sonneliicht mam Quadrat vum Ofstand ofhëlt, geet och d'elektresch Leeschtung vun de Solarzellen a groussen Ofstänn zu der Sonn of. Fir trotzdeem eng ausreechend elektresch Leeschtung fir de Betrib vun der Sond zur Dispositioun ze stellen, huet d'Missiounsprofil engersäits eng „Schlofphas“ bei grousse Sonnenofstänn, an där nëmme minimal Leeschtung fir Liewenserhalung (Bordcomputer an e puer Heizelementer) gebraucht gëtt. Anerersäits goufen ganz grouss Solarzellen agesat, fir an dësen Ofstänn genuch elektresch Leeschtung ze hunn. Aktive Betrib vun der Sond oder Funkverkéier ass an dësem Deel vum Fluch net virgesinn.
Stéierungsaflëss am Orbit ëm de Koméit
Bei den éischten dräi vun den uewe genannte Stéieraflëss stellt d'Uewerfläch vun der Sond eng wichteg Gréisst duer, well iwwer si d'Wiesselwierkung produzéiert gëtt. Dat heescht, datt déi grouss Solarzellen den Afloss vun de Stéierkraafte vergréisseren. Dëst huet Auswierkungen op d'Stabilitéit vum Sondenorbit.
D'Stéierung duerch dat ellipsoid Gravitatiounspotenzial vum Koméitekär gëtt benotzt fir déi genee Koméitestruktur an den Opbau ze bestëmmen. Et gëtt e mathematesche Modell entwéckelt, mat deem senger Hëllef en Orbit virausberechent gëtt. Duerno gëtt de realen Orbit observéiert. Aus den Ënnerscheeder tëscht Virausso an Observatioun (Vitessn an Acceleratioune) kënnen d'Konstante vum Modell bestëmmt a verbessert ginn. Sou kann de Modell schrëttweis ëmmer besser ginn. Iwwer d'Form vum Gravitatiounspotential kann dann op de bannenzegen Opbau (Form an Dicht) vum Kär geschloss ginn.
Orientéierung an Navigatioun an der Koméitegéigend
Duerch d'Distanz tëscht Raumsond an Äerd ass eng Steierung an Iwwerwaachung an Echtzäit net méiglech. D'Sond muss autonom hiren aktuelle Zoustand iwwerwaache kënnen. E wichtegt Element ass dobäi d'Bestëmmung vun der eegener Positioun am Raum. Dëst geschitt bei Raumsonden duerch sougenannt Stäresensore. Dës observéiere Stären a vergläichen aktuell opgeholle Stäre mat gespäicherten Daten zu de Stärepositioune, fir doraus déi eege Lag ze bestëmmen. Beim Antrëtt vun der Sond an d'Koma vum Koméit erschéngen och d'Stëbspartikel vun der Koma als hell Objete virun den Objektive vum Stäresensor. Dobäi ass et méiglech, datt d'Stären net méi opgefaasst kënne ginn, respektiv datt Stëbspartikel falsch interpretéiert ginn. Et ass also méiglech, datt d'Sond kuerzzäiteg d'Orientéierung verléiert.
Wat war nach?
De Minor Planet Center hat an enger Circulaire vum 8. November 2007 d'Entdeckung vun engem Objet publizéiert, dat ganz no laanscht d'Äerd fléie géif an hat him d'Katalogbezeechnung 2007VN84 ginn. Schnell hat sech erausgestallt, datt a Wierklechkeet d'Raumsond Rosetta op hirem Ufluch zum zweete Swing-by-Manöver ëm d'Äerd observéiert gouf. D'Bezeechnung gouf dofir nees zeréckgezunn.
Am November 2007 hat d'Fuerscherteam e Kierper entdeckt, deen hanner der Rosetta ze fléie geschéngt huet. Et gouf ugeholl, datt et en Äerdbunnkräizer en Apollo-Asteroid wier. Hie konnt bis zum Äerdlaanschtfluch den 13. November 2007 verfollegt ginn.
Nationale Kommemoratiounsdag
Den nationale Kommemoratiounsdag (fr: Journée de la commémoration nationale) erënnert un de Widderstand vum Lëtzebuerger Vollek géint d'Nazi-Okkupatioun am Zweete Weltkrich.
D'Kommemoratioun ass am Oktober, um Sonnden deen am nooste beim 10. Oktober läit. Se erënnert domat un de Mësserfolleg vun der Personenstandsaufnahme vum 10. Oktober 1941.
Feierlechkeete ginn a ville Gemengen ofgehalen; an der Stad Lëtzebuerg sinn et der eng ganz Rëtsch: Beim Nationalmonument vun der Lëtzebuerger Solidaritéit um Kanounenhiwwel, beim Kaddish-Monument um Boulevard Roosevelt, bei der Gëlle Fra op der Constitutiounsplaz, beim Deportatiounsmemorial zu Gaasperech a beim Hinzerter Kräiz um Nikloskierfecht.
Mamer-Pad
De , offiziell Sentier pédestre national de la vallée de la Mamer, ass ee vun den nationale Wanderweeër zu Lëtzebuerg.
Streck
De Pad ass 25,11 km laang a féiert gréisstendeels parallel mat der Mamer, vu Mamer op Miersch. Den déifste Punkt (218 m) ass zu Miersch an den héchsten (350 m) ass zu Mamer (Juckelsbësch) an och zu Schëndels (Schlassbierg).
LuxTram
LuxTram S.A. ass eng lëtzebuergesch Gesellschaft, déi d'Tramslinn an der Stad Lëtzebuerg an an de Nopeschgemengen organiséiert.
Geschicht
Den 21. Oktober 2014 gouf LuxTram als Aktiegesellschaft mat engem Kapital vu 6 Milliounen Euro gegrënnt. De 15. Januar 2015 huet se de GIE Tramway Luxembourg iwwerholl, e Groupement d'intérêt économique deen den 20. Juni 2007 tëscht dem Lëtzebuerger Staat an der Stad Lëtzebuerg gegrënnt gi war, mat Zil fir e liichten Tram tëscht dem Kierchbierg, der Stater Gare an der geplangter Peripheriegare zu Zéisseng ze plangen.
D'Gesellschaft hat hire Sëtz am Ufank an der Arsenalstrooss, ier se op de Kierchbierg, an den neien Tramsschapp geplënnert ass.
Am Juli 2016 sinn déi éischt Schinne geluecht ginn, am Februar 2017 gouf den éischten Tram geliwwert an d'Linn ass den 10. Dezember 2017 ageweit ginn.
Jean Massard (Foussballspiller)
De Jean Massard, gebuer de 17. September 1894 an der Stad Lëtzebuerg an do gestuerwen den 3. Februar 1930, war e lëtzebuergesche Foussballspiller an Olympionik.
Mamer-Pad
Streck
E féiert laanscht oder duerch follgend Uertschaften: Mamer, Koplescht, Schëndels, Miersch. Informatiounspanneaue gëtt et zu Mamer, Koplescht a Miersch.
Jean Massard (Foussballspiller)
Tëscht dem 20. Abrëll 1913 am 28. August 1920 huet de Jean Massard dräimol fir déi lëtzebuergesch Foussballnationalekipp gespillt an dobäi huet hien den 8. Februar 1920 am Match géint Frankräich 4 Goler geschoss.
Hien huet Lëtzebuerg op den Olympesche Summerspiller 1920 zu Antwerpen vertrueden.
LuxTram
Wie geréiert d'Gesellschaft?
De Verwaltungsrot vun der Gesellschaft besteet aus 12 Leit, dovu sinn der 8 vum Staat a 4 vun der Stad Lëtzebuerg. De Staat stellt de President an d'Gemeng de Vizepresident. Dat alldeeglecht Geschäft gëtt vun engem Generaldirekter geleet. Aktuell(Mee 2023) ass dëst den André Von der Marck.
Emile Gerson
Den Emile Gerson, gebuer den ... a gestuerwen den 10. Juni 1994, war e lëtzebuergesche Gewerkschaftler a Politiker.
Hie gouf bei de Chamberwale vum 15. Dezember 1968 als Deputéierten an d'Chamber gewielt a bei de deene vum vum 26. Mee 1974 an deene vum vum 10. Juni 1979 jeeweils erëmgewielt, an huet säi Mandat als Deputéierte bis de Mee 1984 ausgeféiert.
Den Emile Gerson war vun 1970 bis 1981 Buergermeeschter vun der Gemeng Wolz. ,
Hie war Vizepresident vum LCGB a Member vun der Aarbechterkummer a vum Wirtschafts- a Sozialrot.
Umberto I. vun Italien
Den Umberto I. (dt. a fr. och Humbert I.), mam ganzen Numm Umberto Rainerio Carlo Emanuele Giovanni Maria Ferdinando Eugenio di Savoia, gebuer de 14. Mäerz 1844 zu Turin a gestuerwen duerch en Attentat den 29. Juli 1900 zu Monza, aus dem Haus Savoie, war vun 1878 bis 1900 Kinnek vun Italien.
Den Umberto war deen eelste Jong vum Krounprënz Vittorio Emanuele a senger Fra Adelheid vun Éisträich. Säi Papp gouf 1849 als Vittorio Emanuele II. Kinnek vu Sizilien an den Umberto deemno mat 5 Joer Krounprënz.
Hie gouf Offizéier an der piemonteesesch-sardescher Arméi an huet un den Eenegungskricher deelgeholl, ë. a. am Konflikt mat Éisträich, well säi Papp, zesumme mam Ministerpresident Camillo Benso vu Cavour, och Deeler vum éisträicheschen Territoire an Italien, dat se vereene wollten (Risorgimento), mat abezéie wollten. Sou war hien 1859 bei der Schluecht vu Solferino mat derbäi. Duerch d'Victoire an där Schluecht konnt säi Papp de 17. Mäerz 1861 zu Turin offiziell d'Kinnekräich Italien ausruffen (mat sech un der Spëtzt), soudatt den Umberto ewell Krounprënz vum gëeenten Italie war.
Och an der Schluecht bei Custozza, 1866, wou Italien nach eng Kéier huet misse géint Éisträich kämpfen, well dat Venetien net wollt ofginn (dës Kéier zesumme mat Preisen) huet den Umberto enger Divisioun d'Uerdere ginn. A schliisslech war hien am September 1870 dobei, wéi Italien de Kierchestaat a Roum eruewert huet. Säi Papp, de Kinnek, huet hien doropshin zum Generolleitnant befërdert an zum Commandant-en-chef vun der réimescher Garnisoun ernannt.
Fir den Umberto war et net sou einfach, eng Fra ze fannen: fir déi al europäesch Adelsfamillen war déi nei Kinneksfamill vun Italien "Parvenuen", a vill haten et déck op hinne sëtzen, datt se géint de Poopst an de Kierchestaat gekämpft (a gewonnen) haten. Schliisslech huet hie sech den 22. Abrëll 1868 misse mat senger Cousine Margherita vu Genua bestueden. Si kruten ee Jong, de Vittorio Emanuele, de spéider Kinnek Vittorio Emanuele III. vun Italien).
Nom Doud vu sengem Papp, den 9. Januar 1878, gouf den Umberto Kinnek vun Italien an Herzog vun der Savoie. Hien huet sech net Umberto IV. vun der Savoie genannt, mä Umberto I.
Innepolitiesch stoung seng Régence am Zeeche vu soziale Spannungen, déi ëmmer méi grouss goufen. D'Sozialisten hu sech géint d'Expansiounspolitik gewiert, wéi Italie probéiert huet, och um grousse Kolonialkuch e Stéck ofzekréien. Dëst huet natierlech vill Sue kascht, an huet Steiererhéijunge mat sech bruecht, déi hirersäits d'Aarbechter, déi schonn net vill verdéngt hunn, am meeschte getraff hunn. De 7. Mee 1898 koum et zu Mailand zu enger grousser Manifestatioun géint de Broutpräis, deen ëmmer méi an d'Luucht goung. De Generol Fiorenzo Bava-Beccaris huet d'Manifestatioun mat Waffegewalt ermëlze geloss, et gouf 200 Doudesaffer. Den Umberto huet dem Generol an engem Telegramm gratuléiert an him e Gielche fir seng "Réussite" ginn, wat vill Leit als en Affront ugesinn hunn. Hie war domat bei der Gauche an de Anarchisten "ënnen duerch". Als Vengence op dat Massaker huet den 29. Juli 1900 den Anarchist Gaetano Bresci de Kinnek, dee mat enger oppener Kutsch duerch Monza gefuer ass, mat véier Schëss aus engem Revolver erschoss.
Schmidt-Teleskop
De Schmidt-Teleskop, och Schmidt-Kamera oder Schmidt-Spigel genannt, ass e Spigelteleskop, deen an der Astrofotografie agesat gëtt. Duerch d'Kombinatioun vu Lënsen a Spigelen handelt et sech ëm e katadioptresche System.
Entwécklung
De Schmidt-Teleskop geet op eng Erfindung vum Bernhard Schmidt ëm d'Joer 1930 zeréck, deen e sphäreschen Haaptspigel mat enger dënner, ganz speziell geformter Korrekturplack (Schmidt-Plack) kombinéiert hat. Déi ass am Krëmmungsmëttelpunkt vum Haaptspigel an deet d'sphäresch Aberratioun verschwannen. D'Koma gëtt eleng doduerch iwwergaangen, datt d'Ëffnungsblend am Krëmmungsmëttelpunkt vum Haaptspigel steet. Fir d'Vignettéierung (Ofdonklung vun den Ecker) ze reduzéieren, gëtt den Haaptspigel am Duerchmiesser méi grousss ausgefouert wéi d'Teleskopëffnung (kuckt Bild). Wéinst dem grousse Bildwénkel an héchster Bildqualitéit bis an d'Ecker vun der Fotoplack huet d'Schmidt-Kamera an der Himmelsfotografie wäit Verbreedung fonnt. D'Bildfeld vun der Schmidt-Kamera ass awer gebéit, soudatt am Fokus e sphäresch gewëlbte Film agesat huet misse ginn, fir och d'Bildfeldwëlbung ze kompenséieren.
De Schmidt hat schonn a senger Originalpublikatioun dorop higewisen, datt et méiglech ass, bei engem liichtschwaachen Ëffnungsverhältnes op d'Korrekturplack déi schwéier ze fabrizéieren ass, ganz ze verzichten (sougenannt „lënsefräit Schmidt-Teleskop“).
Alvin Jones
Den Alvin Robert Lamar Jones III, gebuer den 9. September 1978 an der Stad Lëtzebuerg, ass e lëtzebuergesch-US-amerikanesche Basketballspiller,.
Vun 2005 bis 2007 war hien am Kader vun der lëtzebuergescher Härebasketballnationalekipp.
Schmidt-Teleskop
Entwécklung
Den Teleskoptyp eegent sech net fir d'visuell Observatioun (wéi z. B. de Schmidt-Cassegrain-Teleskop), mä nëmme fir d'Fotografie, well de Fokus bannenzeg vum Teleskoprouer läit an do nëmmen eng Kamera montéiert ka ginn.
De Schmidt hat verzicht, seng Iddi als Patent unzemellen.
De Schmidt-Cassegrain-Teleskop féiert de Fokus hannen aus dem Tubus eraus an eegent sech doduerch och fir d'visuell Observatioun.
Follgend Instrumenter si vu besonnescher Bedeitung fir d'astronomesch Fuerschung, zortéiert no der Gréisst:
De Big Schmidt vum Palomar-Observatoire war den éischte grousse Schmidt-Teleskop, dee fir eng komplett Himmelskartographie vum Nordhimmel agesat gouf. D'Kaartewierk vum POSS (Palomar Observatory Sky Survey) war laang Zäit d'Referenzquell vun der Observatiounsastronomie. Si gouf an den 1980'er Jore widderholl. Fir d'Himmelsfotografie vum Südhimmel gouf den ESO-Schmidt agesat.
Den UK Schmidt-Teleskop, den Oschin-Schmidt-Teleskop an den ESO-Schmidt hunn als Extra eng achromatesch, aus zwou Glasaarte gemaache Korrekterplack, déi vu Grubb Parsons hiergestallt gouf. ,
Variante vum Schmidt-Spigel
Déi gutt optesch Eegenschafte vun der Schmidtplack haten zu enger ganzer Rei vu Variante motivéiert.:
Schmidt-Väisälä-Kamera
Eng Lëns fir Glättung vum Bildfeld gouf spéider och an dem Oschin-Schmidt-Teleskop an am Observatorio Astronómico Nacional de Llano del Hato agesat, fir d'Teleskope mat glaten CCD-Billler ze bedreiwen. Am Schmidt-Teleskop vum Kiso-Observatoire gëtt dogéint e passend geformten CCD-Chip benotzt.
Super-Schmidt-Optik
De Prinzip vun där vum Schmidt entdeckter Glidderung léisst sech weider verbesseren, andeems d'Konzept vun engem Korrekter am Zentrum vun engem sphäreschen Haaptspigel duerch e méigliddregen Opbau vum Korrekter vergréissert gëtt. Heifir hat sech besonnesch d'Opdeelung vun der Korrektur op Schmidt-Plack an Meniskuslëns vun engem Maksutov-Teleskop als leeschtungsfäeg erwisen, well e puer Aberratioune vu Schmidt-Plack a Meniskus sech ophiewen. ,, Dës Optiken hu Bildwénkele vu 60° bei Liichtstäerkte vu ronn 1:1 op a goufen ëm 1960 haaptsächlech als Satellittekameraen agesat.
Beispiller fir Super-Schmidt-Optiken sinn:
Korrekterspigel
Haaptartikel: Large Sky Area Multi-Object Fibre Spectroscopic Telescope
D'Liichtbriechung an där aus Glas ausgefouerter Schmidt-Plack mécht eng wellelängtenofhängeg Opspléckung vum Liicht. Dëse chromateschen Ofbildungsfeeler kann duerch en äquivalent geformten, liicht schréi stoende Spigel iwwergaange ginn, deen d'Glasplack ersetzt. , E Schmidt-Teleskop mat Korrekterspigel gouf fir Fuerschungszwecker fir d'éischt 2007 duerch dat chineesescht LAMOST realiséiert. Well de Korrekterspigel zudeem flächeg géint Verformung gestëtzt ka ginn, konnt eng fräi Ëffnung vu 4 m realiséiert ginn, an de Verzicht vu chromatesche Feeler erméiglecht e Bildfeld vu 5°.
Nuechtegailchen
D'Nuechtegailchen (Luscinia megarhynchos) ass eng Aart aus der Famill vun de Muscicapidae aus der Uerdnung vun de Spatzevigel (Passeriformes), Ënneruerdnung vun de Sangvigel (Passeres).
De Gesank vun der Nuechtegailchen ass räich a komplex, a gëtt als iwweraus schéin empfonnt. Gesank vun engem Männchen:
Liewensraum
Nuechtegailchercher sinn an Asien, Europa an an Nordafrika doheem. Déi mëtteleuropäesch sinn Zuchvigel déi an Afrika iwwerwanteren.
Den Numm
Nieft Nuechtegailche gëtt de Vull och nach Nuechtegall, Nuechtegällchen, Nuechtegëllchen (Suessem) oder Bliedermännche genannt.
Kuckt och
pcd:Orsigno
Yngland
Yngland ass de Familljennumm vun ë. a. follgende Persounen:
NGC 1353
Den NGC 1353 ass eng Balkespiralgalaxis am Stärebild Eridanus. D'Galaxis gouf vum Astronom Wilhelm Herschel am Joer 1784 mat sengem 47,5 cm Spigelteleskop entdeckt.
Pavillon am Gréngewald
De Pavillon am Gréngewald ass en oktogonaalt Haischen am Gréngewald.
Geographie
De Pavillon läit op enger Héicht vun zirka 380 m (NG-L), tëscht dem Waldhaff a Gonnereng, nërdlech vun der N11, an der Kadastersektioun Gréngewald vun der Gemeng Nidderaanwen.
Geschicht
D'Gebai gouf ëm 1890 vum Groussherzog Adolphe baue gelooss an ass vun den Herrschafte gär fir Picknicker benotzt ginn.
Le juge et l'assassin
Le juge et l'assassin ass e franséische Film vum Bertrand Tavernier aus dem Joer 1976.
Ëm wat geet et am Film?
De Riichter Rousseau versicht am Joer 1893 ze beweisen datt de Sergeant Joseph Bouvier e gesichte Massemäerder ass…
Neuville-Bourjonval
Neuville-Bourjonval ass eng franséisch Gemeng am Departement Pas-de-Calais an der Regioun Hauts-de-France.
Oscar Stumper
De Jules Joseph Oscar Stumper (Julius Joseph Oskar Stümper), gebuer den 8. Juli 1891 zu Gréiwemaacher a gestuerwen den 28. Juli 1960 an der Stad Lëtzebuerg, war e lëtzebuergesche Philolog, Philosoph a Lycéesprofesser. Den Oscar Stumper huet zu Lëtzebuerg (Cours supérieurs), Lille, Leipzig, Bonn a Paräis studéiert an 1914 säin Doktorat (Spezialitéit: Philosophie a Griichesch) zu Lëtzebuerg gemaach. No sengem Stage-Examen am Juli 1916 ass hie Repetent, an am August 1917 Professer am Stater Kolléisch ginn, wou hie bis zu senger Pensioun am Juli 1956 geschafft huet. Hie war och Professer um Cours, wou hie Logik, Psychologie an d'Geschicht vun der Philosophie enseignéiert huet. Am Zweete Weltkrich war den Oscar Stumper vum Nazi-Okkupant an Däitschland versat ginn. Den Oscar Stumper huet Artikelen an nationalen an internationalen Zäitschrëfte publizéiert. Hien ass besonnesch bekannt als den Auteur vum Buch “Questions et exercices de logique formelle” (1. Oplo 1953, 2. Oplo 1959). Hie war “membre correspondant” vun der “Section des sciences” vum Institut grand-ducal vun 1950 un. Hien ass de Fils vum Jean Pierre Stumper an de Brudder vom Robert Stumper.
Fernand Greisen
De Fernand Greisen, gebuer den 28. November 1944 an der Stad Lëtzebuerg, ass e lëtzebuergeschen Ingenieur a Politiker (ADR).
Henry Morton Stanley
Den Henry Morton Stanley, gebuer ënner dem Numm John Rowlands den 28. Januar 1841, gestuerwen den 10. Mee 1904, war e Journalist an Entdeckungsreesenden aus Wales, bekannt fir seng Exploratiounen an Afrika a seng erfollegräich Sich nom David Livingstone.
Radio Studio 54 Network
De Radio Studio 54 Network, kuerz Studio 54 Network, ass e lokale private Radiossender zu Locri, Kalabrien an Italien. Et ass en UKW-Sender deen a fënnef Regiounen am Süde vun Italien empfaange ka ginn.
De Radio gouf de 6. Juni 1985 wéi bal all fräi italieenesch Radiosenderen als eng Aart Spill, ënner dem Numm Radio DJ Club Studio 54 gegrënnt.
Mat dem Mammi-Gesetz iwwer d'Organisatioun vu Radios- an Televisiounssendere gouf et 1990 eng S.à r.l.
Mario Adorf
De Mario Adorf, gebuer den 8. September 1930 zu Zürich, ass en däitsche Schauspiller an Auteur.
Bill Williams (Schauspiller)
De Bill Williams, gebuer als Hermann August Wilhelm Katt den 21. Mee 1915 zu Brooklyn a gestuerwen den 21. September 1992 zu Burbank a Kalifornien, war en US-amerikanesche Schauspiller.
De Bill Williams huet haaptsächlech a Western matgespillt, war awer och a Kriminalfilmer, a Krichsfilmer an an Horrorfilmer ze gesinn.
Hie war vun 1946 bis zu sengem Doud mat der Schauspillerin Barbara Hale bestuet.
Le journal d'une femme de chambre (Film 1964)
Le journal d'une femme de chambre ass e franséisch-italieenesche Film vum Luis Buñuel aus dem Joer 1964 no engem Roman vum Octave Mirbeau.
Ëm wat geet et am Film?
Eng jonk Fra vu Paräis iwwerhëlt d'Plaz vun engem Déngschtmeedche bei enger besserer Famill an der Provënz. Hei muss si d'Grausamkeeten an d'Perversioune vun där Famill erdroen…
Yves Robert Schaaf
Den Yves Robert Schaaf, gebuer den 20. November 1978 an der Stad Lëtzebuerg a gestuerwen den 3. Dezember 2016, war e lëtzebuergesche Schauspiller, Cosplayer (ënner dem Spëtznumm Rob Phoenix opgetrueden) an an de Joren 2000-2016 Member vun der Mensa Luxembourg.
De Schaaf huet seng Carrière als Filmschauspiller 2005 ugefaangen. Hie gouf mat senger Roll am Film Die dunkle Seite des Mondes (2015), an och an anere Projete bekannt.
Monika Dahlberg
D'Monika Dahlberg, gebuer als Rosemarie Rödelberger den 30. Abrëll 1936 a Pommern, ass eng däitsch Schauspillerin a Sängerin.
D'Monika Dahlberg huet Gesank a Schauspill studéiert. Hir éischt Roll hat si am Kieler Stadttheater als Papagena an der Oper Die Zauberflöte vum Wolfgang Amadeus Mozart.
Canton de Nord-Lévezou
De Canton de Nord-Lévezou ass eng franséisch administrativ Andeelung am Arrondissement Rodez am Departement Aveyron an der Regioun Occitanie.
Monika Dahlberg
Am Kino huet si vun 1957 bis 1975 haaptsächlech an däitsche Kaméidisfilmer matgespillt. Duerno war si nach vill a Filmer a Serien op der Televisioun ze gesinn. Dernieft ass si awer och am Theater opgetrueden. Si huet iwwer 1000 Mol d'Roll vun der Eliza am Musical My Fair Lady gespillt.
Oktaedrit
D'Oktaedritte sinn déi heefegst Grupp vun Néckel-Eisemeteoritten. Si bestinn aus de Minerale Kamacit an Taenit. Wann d'Uewerfläch vun dëse Meteoritte poléiert an ugeätzt gëtt, da weise sech déi typesch Widmanstätten-Strukturen. Si bestinn aus Kamacitsträifen, déi duerch dënn Lamelle vun Taenit getrennt ginn. An der drëtter Dimensioun läit de Kamacit a Placke vir, déi parallel zu de Fläche vun engem Oktaeder festgeluecht sinn, dofir den Numm Oktaedrit.
Zigeuner der Nacht
Zigeuner der Nacht ass en däitsch-franséische Film vum Hanns Schwarz aus dem Joer 1932.
Oktaedrit
Ausserdeem kënne si no hirem Néckelgehalt an de Spuerenelementer Germanium, Gallium an Iridium an déi cheemesch Gruppen I bis IV agedeelt ginn. Donieft existéiert nach eng Rei vun Oktaedritten, déi bis elo kenger vun dëse Gruppen zougedeelt konnte ginn an déi dofir als anomal bezeechent ginn.
Zigeuner der Nacht
Soss
Zigeuner der Nacht ass déi däitsch Versioun vum Film Cœurs joyeux mat der Josseline Gaël an der Haaptroll.
Canton de Nord-Lévezou
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Zithaklinick
D'Zithaklinick (offiziell Schreifweis: Zithaklinik) oder einfach d'Zitha, op Franséisch fréier och Clinique Sainte-Thérèse, ass e Spidol am Garer Quartier an der Stad Lëtzebuerg. Et gouf 1924 gegrënnt a gehéiert zënter 2014 zum Grupp Hôpitaux Robert-Schuman.
2015 ass annoncéiert ginn, datt d'total Fläch vum Gebai bis 2020 ëm 20% vergréissert soll ginn. Den 13. Juni 2016 gouf de Grondstee vum neie Gebai „E“ geluecht an d'Strauss gouf den 20. September 2017 gefeiert. Den Nei- resp. Ëmbau huet eppes méi wéi 70 Milliounen Euro kascht. Dat neit Gebai ass Enn 2020 opgaangen.
2013 waren an der Zithaklinick 23.363 Patienten an et goufen 8.483 Operatioune gemaach. Et hunn 821 Leit aus 17 verschiddenen Natiounen do geschafft, vun deenen iwwer 70% Frae waren.
Alvin Jones (Homonymie)
Et gëtt verschidde Persounen, déi Alvin Jones heeschen:‎
Viaduc de l'Estrée
Viaduc de l'Estrée ass den Numm vun zwou Brécken:
Léon Metzler (Foussballspiller)
De Léon Metzler, gebuer de 4. Juni 1896 a gestuerwen den 13. Mäerz 1930 am belsche Kongo, war e lëtzebuergesche Foussballspiller, Olympionik an Dokter.
Hien huet Lëtzebuerg op den Olympesche Summerspiller 1920 zu Antwerpen vertrueden. Dobäi huet hien den 28. August 1920 zu Bréissel säin eenzege Match fir déi lëtzebuergesch Foussballnationalekipp gespillt.
Coin-lès-Cuvry
Coin-lès-Cuvry ass eng franséisch Gemeng am Museldepartement an der Regioun Grand Est.
Allée des Résistants et des Déportés
Si verbënnt, als Verlängerung vun der Allée Scheffer, dës mat der Rue Jean-Pierre-Probst, an déi s'iwwergeet. Op hirem ganze Verlaf ass op der nord-westlecher Säit de Nikloskierfecht. Op der südëstlecher Säit leeft se e Stéck laanscht de Klenge Glacis, dono laanscht d'hënnescht Säit vum Gebai vun der fréierer Europaschoul (haut Institut national des langues Luxembourg).
Zanter 2018 leeft d'Linn 1 vum Stater Tram derduerch, déi do, um Eck mat der Faienceriestrooss, eng Halt huet (Faïencerie).
2016, am Ufank vun de Bauaarbechte fir d'Infrastruktur vum Tram, goufen op der Kräizung mat der Avenue de la Faïencerie Reschter vun de Grondmauere vun der Neipuertskapell fonnt, déi an der Zäit vun der Franséischer Revolutioun ofgerappt gi war.
D'Strooss huet hiren Numm zu Éiere vun de Resistenzler an den Deportéierten am Zweete Weltkrich, deenen hiert nationaalt Kommemoratiounsmonument, d'Hinzerter Kräiz, nobäi um Nikloskierfecht ass.
Um Spaweck
Allée des Résitants et des Déportés an Ons Stad N° 52
Belogorsk
Belogorsk (op Russesch: Белогорск) ass eng Stad am Oblast Amur am Federatiounskrees Fären Osten a Russland. Si läit eng 116 km nordëstlech vu Blagoweschtschensk, dem Verwaltungszentrum vun der Regioun.
Et ass de Verwaltungszentrum vum Distrikt Belogorsk, huet Awunner (Stand ) an eng Fläch vun zirka 136 km² (mat dem Stadkrees).
Belogorsk gouf am Joer 1860 als Duerf Alexandrowskoje (Александровское) gegrënnt. 1926 krut se d'Stadrechter.
Marcel Gilles
De Marcel Victor Gilles, gebuer den 29. Juni 1945 zu Schëtter a gestuerwen den 9. Abrëll 2014, war e lëtzebuergesche Vëlossportjournalist.
Kuerz Biographie
A senger Jugend hat de Marcel Gilles sech nieft dem Vëlofueren - hie war de Jong vun engem Vëloshändler - och fir den Automobilsport intresséiert, wou hien als Copilot bei Rallye matgefuer as. Als Erwuessenen huet hie berufflech bis zu senger Pensioun an der Tourismusbranche als Guide geschafft. A senger Fräizäit huet hie sech mat vollem Asaz an den Déngscht vum Cyclissem gestallt.
Am Abrëll 2014 ass de Marcel Gilles no langer Krankheet verscheet.
E Liewen am Déngscht vum Cyclissem
1970 gouf de Marcel Gilles Sekretär vum Comité des jeunes bei der FSCL - dem Lëtzebuerger Vëlossport-Verband - deen deemools vum Arsène Mersch presidéiert gouf. Hien ass dem Vëlossport de Rescht vu sengem Liewen a ville Funktiounen an Hisiichten trei bliwwen.
Veräinsaarbecht beim Vëlosclub ACC Contern an Organisatioun vu Vëloscourssen
De Marcel Gilles war zanter 1989 bis zu sengem Doud President vum Vëlosclub Amis du Cyclisme de la Commune de Contern (ACC Contern).
De "Gala Tour de France", en Après-Tour-Criterium zu Lëtzebuerg dee vun 1996 un an der Stad an zanter der Editioun 2013 um Belval gefuer gëtt, gouf op Initiativ vum Marcel Gilles an d'Liewe geruff.
De Grand Prix François Faber (zanter 1977) an d'"Cyclosportive Charly Gaul", fir nëmmen déi ze nennen, verdankt d'Lëtzebuerger Vëloszeen och dem Marcel Gilles als Organisateur mat sengem Veräin dem ACC Contern.
Déi Courssen an Epreuve gi weider vum ACC Contern organiséiert an Undenken un hire Président.
En aktiven Ennerstëtzer vun Nowuesstalenter
De Marcel Gilles huet sech fir d'Fërderen an d'Placéiere vun Nowuesstalenter a Profisequippen agesat. Dorënner waren Nimm wéi Kim Andersen, Bjarne Riis, Jesper Skibby, Kim Kirchen, Fränk Schleck a Jempy Drucker.
Am Veräin ACC Contern huet hien net nëmmen an der Organisatioun geschafft, hie war fir déi licencéiert Coureure mol Soigneur, mol Mecanicien, oder och nach Directeur sportif oder Conseiller.
Commentateur, Suiveur a Journalist bei nationalen an internationale Vëloscourssen
Als Radio- a Fernseekommentator war de Marcel bei ville Vëloscoursseniwwerdrounge vun RTL Radio an Télé Lëtzebuerg mat dobäi, an huet dobäi duerch säi lokaalt a kulinarescht Wëssen, mä awer virun allem säin immenst Wësse vun de Palmarèse vun de Coureure sou eppes wéi déi lëtzebuergesch Variant vum beschtbekannte franséischen Tourjournalist Jean-Paul Ollivier oder och nach vum Tour-Speaker Daniel Mangeas duergestallt. Am Joer 2012 krut de Marcel Gilles vun der Direktioun vum Tour de France um franséische Nationalfeierdag, als Auszeechnung fir 35 Partizipatiounen als akkréditéierte "Suiveur" bei der "Grande Boucle", e sëlwer Teller iwerreecht.
Pastel de nata
Pastel de Nata [pɐʃˈtɛɫ dɯ ˈnatɐ] (Pluriel: Pastéis de Nata) ass eng Täertchen aus Bliederdeeg, déi mat enger Crème aus Eegiel, Ram an Zocker gefëllt ass. Si gouf warscheinlech schonn am 18. Joerhonnert vun de Pateren aus dem Mosteiro dos Jerónimos (Hieronymus-Klouschter) zu Belém, haut e Quartier vu Lissabon, gebak. Bekannt ass, datt se zanter 1837 vun der Patisserie Casa Pastéis de Belém ënner dem Numm Pastéis de Belém verkaf ginn ass. D'Pastéis de Belém ginn traditiounsgeméis waarm zerwéiert mat Pudderzocker a Kanéil drop.
Inland Empire (Film 2006)
Inland Empire ass en US-amerikanesch-franséisch-polnesche Film vum David Lynch aus dem Joer 2006.
Théodore Michel
Den Théodore Michel, gebuer... a gestuerwen..., war e lëtzebuergesche Schwëmmer an Olympionik.
Hien huet Lëtzebuerg op den Olympesche Summerspiller 1920 zu Antwerpen vertrueden.
Tina Aumont
D'Tina Aumont, gebuer als Maria Christina Aumont de 14. Februar 1946 zu Hollywood, Los Angeles, Kalifornien, a gestuerwen den 28. Oktober 2006 zu Port-Vendres am Departement Pyrénées-Orientales, war eng franséisch Schauspillerin.
Si war d'Duechter vun de Schauspiller Maria Montez a Jean-Pierre Aumont. An den 1960er Jore war si mam franséische Schauspiller a Filmregisseur Christian Marquand bestuet.
Marcia Henderson
D'Marcia Henderson, gebuer den 22. Juli 1929 zu Andover a gestuerwen den 23. November 1987 zu Yakima, war eng US-amerikanesch Schauspillerin.
Silver Age vun de Comics
Ënnert dem Silver Age vun de Comics versteet een am Beräich vum amerikanesche Comic d'Zäitspan vun 1956 bis ongeféier 1970. De Silver Age zeechent sech duerch grouss artistesch Progrèsen a Verkaafserfolleg virun allem am Beräich vun de Superhelden-Comics aus. Nieft dem Silver Age gëtt et och nach e Bronze Age, e Golden Age an e Modern Age. Als Start vum Silver Age gëtt d'Verëffentlechung vum Showcase #4 vum Carmine Infantino an dem Joe Kubert ugesinn.
Stenge Schëff
Stenge Schëff oder Schëffssetzung ass den Numm fir e fréiert Begriefnesritual virun allem a Skandinavien, ma och am Norde vun Däitschland an an de Baltesche Staaten. Et si Griewer (meeschtens mat Urne vun ageäscherte Läichen) ronderëm déi grouss Steng opgeriicht goufen, déi d'Form vun engem Schëff nogemaach hunn. Esou "Schëffer" konnten nogewise ginn aus der Zäit vu ronn 1000 v. Chr. bis 1000 n. Chr., d.h. der spéider Nordescher Bronzezäit.
D'Gréisst dovu variéiert, verschiddener hu monumental Proportiounen: Dat gréisst Stenge Schëff, dat bekannt ass, ass d'Stenge Schëff vu Jelling (haut gréisstendeels zerstéiert) an Dänemark, dat op d'mannst 170 Meter laang war. A Schweden variéiert hir Gréisst vu 67 Meter (Ales stenar) bis just e puer Meter.
Requiem fir de Superjhemp
ass den 8. Album aus der Superjhemp-Serie vum Roger Leiner a Lucien Czuga an ass 1995 erauskoum.
Personnagen am Album
(alphabetesch Lëscht vun de Personnagen déi an der Geschicht virkommen oder ernimmt ginn)
Jubécourt
Jubécourt ass eng franséisch Uertschaft an der Meuse an der Regioun Grand Est.
Bis zu der Fusioun mat Clermont am Joer 1973 war Jubécourt eng eegestänneg Gemeng.
Operatioun Grouss Botz
ass den 9. Album aus der Superjhemp-Serie vum Roger Leiner a Lucien Czuga an ass 1996 erauskoum.
Striezelmarkt
Den Dresdener Striezelmarkt ass e Chrëschtmaart an der däitscher Stad Dresden. Dëse Stroossemaart gouf am Joer 1434 fir d'alleréischt ernimmt an ass ee vun den eelste Chrëschtmäert an Däitschland. En ass vum 1, Advent bis d'Chrëschtnuecht op an zitt al Joer ronn 2,5 Millioune Leit un.
Charles Mullendorff (Architekt)
De Charles Mullendorff, gebuer den 19. Juni 1861 an der Stad Lëtzebuerg, gestuerwen de 15. Abrëll 1895 zu Stroossbuerg, war e lëtzebuergeschen Architekt.
Marguerite Moreno
D'Marguerite Moreno, gebuer als Lucie Marie Marguerite Monceau de 15. September 1871 zu Paräis a gestuerwen de 14. Juli 1948 zu Touzac, war eng franséisch Schauspillerin.
D'Marguerite Moreno ass vun 1890 u reegelméisseg am Theater opgetrueden. Hiren éischte Kontakt mam Film hat si am Joer 1911. No e puer Stommfilmer ass hir Filmcarrière richteg am Joer 1930 mam Tounfilm gestart. Si huet an iwwer 90 Filmer eng Roll iwwerholl.
Bengt Westerlund
De Bengt Westerlund, gebuer de 17. Januar 1921 zu Gävle a gestuerwen de 4. Juni 2008 zu Uppsala war e schweedeschen Astronom, dee besonnesch fir seng Studie vun der Magellansch Wolleke bekannt ass.
Ville-sur-Cousances
Ville-sur-Cousances ass eng franséisch Gemeng an Uertschaft an der Meuse an der Regioun Grand Est.
Claude Lévi-Strauss
De Claude Lévi-Strauss, gebuer den 28. November 1908 zu Bréissel a gestuerwen den 30. Oktober 2009 zu Paräis, war e belsch-franséischen Ethnolog an Anthropolog. Hie gëllt als de Grënner vum ethnologesche Strukturalissem.
Hôpital Kirchberg
2013 sinn am Spidol um Kierchbierg 16.000 Patiente stationär behandelt ginn an et gouf 12.000-mol operéiert. Donieft si 54.000 Leit an der Noutopnam fir Erwuessener an 21.000 Leit an der Noutopnam fir Kanner passéiert.
Nord-Pad
Den , offiziell Sentier pédestre national du Nord, ass ee vun den nationale Wanderweeër zu Lëtzebuerg.
Streck
De Pad ass 69,13 km laang a féiert vu Wäiswampech op Dikrech. Den déifste Punkt (200 m) ass zu Dikrech an den héchsten (518 m) zu Wilwerdang (Wämperwee).
E féiert laanscht oder duerch follgend Uertschaften: Wäiswampech, Bënzelt, Ëlwen, Maulesmillen, Klierf, Draufelt, Pënsch, Lellgen, Schibbreger Millen, Schibbreg, Kautebaach, Giewelsmillen, Ënnerschlënner, Lëpschter Dellt, Méchela, Closdellt, Fridhaff, Bamerdall, Dikrech. Informatiounspanneaue gëtt et zu: Wäiswampech, Ëlwen, Klierf, Draufelt, Lellgen, Kautebaach, Dikrech.
Emily Brontë
D'Emily Jane Brontë, gebuer den 30. Juli 1818 zu Thornton, Yorkshire a gestuerwen den 19. Dezember 1848 zu Haworth, Yorkshire, war eng brittesch Schrëftstellerin, déi duerch hiren eenzege Roman Wuthering Heights bekannt gouf. Si huet selwer just ënner hirem Pseudonym Ellis Bell publizéiert.
D'Emily Brontë war déi kleng Schwëster vun der Charlotte Brontë, déi, wéi och hir 2 gemeinsam aner Gesëschter Brandwell an Anne, gär geschriwwen huet.
D'Emily Brontë huet sech nieft dem Schreiwen och fir d'Natur intresséiert, an huet, no engem Openthalt zu Bréissel, Franséisch geschwat, an hat Latäin an Algriichesch geléiert.
1846 hunn déi dräi Schwësteren e Gedichtband Poems erausbruecht, an dat Joer drop huet d'Emily hiren eenzege Roman, Wuthering Heights, publizéiert, deen haut zu de Klassiker vun der englescher Literatur gezielt gëtt.
Si ass 1848 un enger Longekränkt (Tuberkulos oder Longenentzündung) gestuerwen.
Geheimcode Bloë Stär
ass den 10. Album aus der Superjhemp-Serie vum Roger Leiner a Lucien Czuga an ass 1997 erauskoum.